
HITZARMENA
ARRASATEKO UDALA ETA IBAI-ARTE ARRASATEKO MERKATARI ELKARTEAREN ARTEAN,
2021EKO GABONETAN KALEAK DINAMIZATZEKO DIRUZ LAGUNTZEA

Arrasaten, 

BILERAN DIRA

Alde batetik, Beatriz Echave Otaduy, Ibai-Arte Elkartearen lehendakaria, NA 15372413 H duena, adinez nagusia, Ibai-Arte Elkartearen izenean.

Eta, bestetik, Maria Ubarretxena Cid, Arrasateko Udalaren alkate-udalburua, haren izenean diharduena, horretarako behar bezala ahalmendua dago eta.

Bi aldeek hitzarmena egiteko eskuduntza eta gaitasuna aitortzen diote elkarri 

AZALPENAK

	Arrasateko Udalak Ibai-Arte Elkarteari diru laguntza bat emango dio 2021 urteko gabon egunetan Arrasateko kaleak dinamizatzeko, jai giroan murgildu eta Arrasateko biztanleei aisialdia eskaintzeko.

KLAUSULAK

Lehena. Hitzarmen honen helburua da Ibai-Arte Elkarteak 2021ko gabonetan Arrasateko kaleak dinamizatu eta ekintza desberdinak antolatzea.

Bigarrena. Arrasateko Udalak 2021. urtean 20.000 €ko diru laguntza emango dio Ibai-Arte Elkarteari   “1-1200-481-431.00.01 Diru-laguntza Ibai-Arte Hitzarmena” kontu sailaren kargura. 

Hirugarrena. Udalak babestutako ekintzen kartel iragarleetan eta, oro har, ekintza horien publizitatean babeslearen izena jarriko du Ibai-Arte Elkarteak.

Laugarrena. Diru laguntzaren %60 ordainduko dio Udalak Ibai-Arte Elkarteari, hitzarmen hau sinatu eta berehala. Gainerakoa, burututako gabon ekintzen memoria eta justifikazio agiriak aurkeztu ondoren.

Bostgarrena. Hitzarmen honen klausulak ezin izango dira aldatu edo zabaldu, bi aldeak ados jarri barik. 

Seigarrena.- Hitzarmen honen iraunaldia amaituko da Arrasateko udalak aurkeztutako zuriketaren ondorengo ebazpena hartzen duenean.

Zazpigarrena: Alderdiek ez badituzte dagozkien betebeharrak betetzen, hitzarmena bertan behera uzteko prozedura hasiko da. Hitzarmena bertan behera utziz gero, hitzarmena bete duen alderdia bere betebeharrak betetzetik salbu geratuko da.

Zortzigarrena. 2021eko gabonetako ekintzen inguruko azalpen-memoria aurkeztuko du Ibai-Arte Elkarteak datorren 2022ko otsailaren 15a baino lehen; eta, horrekin batera, lortu dituen emaitzen balorazioa. Baita ere, aurkeztu beharko ditu:
· Izandako diru sarreren eta gastuen balantze orokorra.
· Jarduerak sortutako gastuaren frogagiriak, soilik gastu konputagarrien kasuan. Honako hauek frogagiri gisa onartzen dira:
· Jarduerari lotutako gastuen jatorrizko fakturak edo horien kopiak. Fakturetan, datu hauek agertu beharko dira: 
· Ibai-Arte Elkartearen izena argi eta garbi.
· Kontratistaren edo hornitzailearen izena.
· Faktura noizkoa den.
· Hornidura/zerbitzua sortzen duen jarduera.
· Horniduraren edo zerbitzuaren deskripzioa.
· Hornidura edo zerbitzuaren kostua.

Behin entregatuta behar den dokumentazioa aztertuta eta onartuta, diru-laguntza proposamenaren % 40a ordainduko da, hala badagokio.

Eta horrela jasota geratzeko eta adostasuna agertzeko, hitzarmen hau egin eta hasieran aipatutako toki-egunetan izenpetzen dute bileran direnek.
	
ARRASATEKO ALKATEA	 					IBAI-ARTE ELKARTEKO
  Sin. Maria Ubarretxena Cid                                                    	                       LEHENDAKARIA
     	                Sin. Beatriz Echave Otaduy

